als_Latn dik_Latn sag_Latn
10 vendet me emocionet pozitive ndodhen në Amerikën Latine.
Të paktën 70 për qind e tyre qeshin ose buzëqeshin shumë, përjetojnë lumturi dhe trajtohen me respekt
A janë paratë "garanci" për lumturinë?
Njerëzit më të lumtur në botë mund të jenë latino-amerikanët. Banorët e Amerikës Latine janë më të prirur se pjesa tjetër e botës që të përjetojnë emocione pozitive çdo ditë, sipas “Indeksit të Eksperiencave Pozitive të Gallup”.
Gallup pyeti njerëz të moshës së rritur në 143 vende në vitin 2014 nëse kishin pasur pesë përvoja pozitive një ditë para sondazhit. Më tepër se 70 për qind e njerëzve në botë u përgjigjën se kishin përjetuar gëzim, kishin buzëqeshur, ose qeshur shumë, ishin ndjerë të çlodhur dhe të trajtuar me respekt. Po ashtu, gjysma e tyre u shprehën se kishin mësuar ose kishin bërë diçka interesante një ditë para intervistës.
Ndoshta gjetja më interesante është se nga të gjithë të pyeturit, njerëzit nga vende të përfshira nga konflikti, si Afganistani, kishin përjetuar gëzim një ditë para intervistës – një dëshmi kjo e reziliencës së shpirtit njerëzor. Po ashtu, vendet si Sudani Jugor dhe Ukraina, por edhe Liberia e prekur nga Ebola ishin dy pikë poshtë listës. Siria, i vetmi vend me emocionet pozitive më të ulëta që janë raportuar gjatë vitit të shkuar, mungon nga lista, pasi raporti u publikua para se të dhënat e marra nga ky shtet të ishin finalizuar.
Vendet me emocionet pozitive më të ulëta janë Lindja e Mesme dhe Afrika e Veriut, me 59 pikë, nga 70 pikë (indeksi i vitit 2014). Njerëzit në Afrikën e Veriut, jo vetëm që raportuan emocionet pozitive më të ulëta në botë, por raportuan edhe emocionet negative me nivelin më të lartë.
Mirëpo, një nivel i ulët i emocioneve pozitive nuk do të thotë se ka një nivel të lartë emocionesh negative. P.sh., njerëzit në ish-vendet e Bashkimit Sovjetik raportojnë, në mënyrë tipike, nivele të ulëta të emocioneve pozitive; megjithatë, ata raportojnë edhe nivelin më të ulët të emocioneve negative.
Sipas “Gallup”, përveç emocioneve pozitive, edhe paratë luajnë një rol të rëndësishëm në mirëqenin e njerëzve. Kërkimet në ShBA tregojnë se paratë ndikojnë në jetën emocionale të njerëzve, por deri në njëfarë mase. Kur një person merr 75 mijë dollarë në vit, paratë kanë më pak efekt në emocionet e përditshme.
Pra, paratë nuk janë gjithçka në jetë. Guatemala, një nga vendet më të varfra në botë, është e dyta përsa u përket emocioneve pozitive. Po ashtu, edhe latino-amerikanët, nuk janë njerëzit më të pasur në botë, por janë më të lumturit!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn